Document ID: 32013D0036

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 29ης Οκτωβρίου 2012 σχετικά με την υπογραφή, εξ ονόματος της Ένωσης και την προσωρινή εφαρμογή της συμφωνίας για τη διαμόρφωση γενικού πλαισίου ενισχυμένης συνεργασίας μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας (2013/36/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Η Ευρωπαϊκή Επιτροπή διαπραγματεύθηκε εξ ονόματος της Ένωσης συμφωνία για τη διαμόρφωση γενικού πλαισίου με σκοπό την ενισχυμένη συνεργασία μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας («η συμφωνία»), σύμφωνα με την απόφαση του Συμβουλίου, της 6ης Οκτωβρίου 2011, με την οποία εξουσιοδοτήθηκε η Επιτροπή να αρχίσει διαπραγματεύσεις. (2) Η συμφωνία μονογραφήθηκε στις 24 Απριλίου 2012. (3) Η συμφωνία είναι σκόπιμο να υπογραφεί και να εφαρμόζεται προσωρινά, ενόσω εκκρεμεί η ολοκλήρωση των διαδικασιών σύναψής της. (4) Είναι αναγκαίο να θεσπισθούν διαδικαστικές ρυθμίσεις για τη συμμετοχή της Ένωσης στη μεικτή επιτροπή που συστήνεται με τη συμφωνία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται η εξ ονόματος της Ένωσης υπογραφή της συμφωνίας για τη διαμόρφωση γενικού πλαισίου ενισχυμένης συνεργασίας μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας, με την επιφύλαξη της σύναψης της συμφωνίας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου εξουσιοδοτείται να διορίσει το ή τα πρόσωπα που θα είναι αρμόδια να υπογράψουν τη συμφωνία εξ ονόματος της Ένωσης, με την επιφύλαξη της σύναψής της. Άρθρο 3 Η συμφωνία εφαρμόζεται προσωρινά, σύμφωνα με το άρθρο 13 παράγραφος 1 της συμφωνίας, από την ημερομηνία της υπογραφής της, ενόσω εκκρεμεί η ολοκλήρωση των διαδικασιών για τη σύναψή της. Άρθρο 4 1. Η Επιτροπή εκπροσωπεί την Ένωση στη μεικτή επιτροπή που συστήνεται βάσει του άρθρου 7 της συμφωνίας. 2. Η Επιτροπή, κατόπιν διαβούλευσης με την ειδική επιτροπή που έχει ορίσει το Συμβούλιο, καθορίζει τη θέση που λαμβάνει η Ένωση στην μεικτή επιτροπή, σχετικά και με τα ακόλουθα θέματα: την έγκριση παραρτημάτων της συμφωνίας, και την έγκριση τροποποιήσεων στα παραρτήματα αυτά της συμφωνίας. Άρθρο 5 Η Επιτροπή μπορεί να λαμβάνει κατάλληλα μέτρα βάσει των άρθρων 5, 6, 8, 9, 10 και 11 της συμφωνίας. Άρθρο 6 Η Επιτροπή ενημερώνει τακτικά το Συμβούλιο για την εφαρμογή της συμφωνίας. Άρθρο 7 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Λουξεμβούργο, 29 Οκτωβρίου 2012.

Classification Labels:
2120
151
2144
2106

Label Descriptions:
{"2120": "Διεθνείς συμφωνίες", "151": "ΔΙΕΘΝΕΙΣ ΣΧΕΣΕΙΣ", "2144": "Ευρωπαϊκοί Οργανισμοί", "2106": "Διεθείς οργανισμοί"}

EuroVoc IDs (Original): 3461
5442
2187
2494
4040

EuroVoc IDs (Expanded): 3461
5442
2187
2494
4040

Dataset Source: meu

Split: test